PMIndiaData/PMIndiaSum huggingface dataset:
భార‌తీయ అంత‌రిక్ష ప‌రిశోధ‌న సంస్థ‌కు, యునైటెడ్ అర‌బ్ ఎమిరేట్స్ స్పేస్ ఏజెన్సీకి మ‌ధ్య ఎమ్ ఒ యు

అంత‌రిక్షంలో అన్వేష‌ణ‌, శాంతి ప్ర‌యోజ‌నాల కోసం రోద‌సీని వినియోగించుకోవ‌డంలో స‌హ‌క‌రించుకోవ‌డం కోసం భార‌తీయ అంత‌రిక్ష ప‌రిశోధ‌న సంస్థ‌ (ఐ ఎస్ ఆర్ ఒ.. ‘ఇస్రో’) కు, యునైటెడ్ అర‌బ్ ఎమిరేట్స్ స్పేస్ ఏజెన్సీ (యు ఎ ఇ ఎస్ ఎ) కి మ‌ధ్య ఒక అవ‌గాహ‌న పూర్వ‌క ఒప్పందం ప‌త్రం (ఎమ్ ఒ యు)పై సంత‌కాలు జ‌రిగిన విష‌యాన్ని కేంద్ర మంత్రి మండ‌లికి ఈ రోజు నివేదించారు. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఇస్రో, యు ఎ ఇ ఎస్ ఎ లకు చెందిన సభ్యులతో ఒక సంయుక్త కార్యాచరణ బృందాన్ని ఏర్పాటు చేయడానికి ఎమ్ ఒ యు వీలు కల్పిస్తుంది. ఈ బృందం ఎంఓయూను అమ‌లు చేసేందుకు ఏ ఏ మార్గాల‌ను అవ‌లంబించవచ్చు , అందుకు ఎంత కాలావ‌ధి అవసరం వంటివి సూచిస్తూ ఒక ప్ర‌ణాళిక‌ను రూపొందిస్తుంది. పూర్వ‌ రంగం : భార‌త‌దేశ ప్ర‌ధాన మంత్రి 2015, ఆగ‌స్టులో యుఎఇలో ప‌ర్య‌టించిన‌ప్పుడు, ఇండియా – యుఎఇ జాయింట్ క‌మిష‌న్ ఫ‌ర్ ఎక‌నామిక్ అండ్ టెక్నిక‌ల్ కో-ఆప‌రేష‌న్ 11వ స‌మావేశం న్యూఢిల్లీలో 2015 సెప్టెంబ‌ర్‌లో జరిగినప్పుడు భార‌త‌దేశం మ‌రియు యుఎఇల మ‌ధ్య అంత‌రిక్ష రంగంలో స‌హ‌కారాన్ని పెంపొందించుకోవాల్సిన అవ‌స‌ర‌ం ఉన్నద‌న్న అభిప్రాయం వ్య‌క్త‌మైంది. ఆ త‌రువాత యు ఎ ఇ ఎస్ ఎ ప్ర‌తినిధి బృందం 2015 సెప్టెంబ‌ర్ 16న ఇస్రోలో సాంకేతిక స‌దుపాయాల‌ను సంద‌ర్శించి, ఒక ఎమ్ ఒ యు ను కుదుర్చుకోవ‌డంతో స‌హా అంత‌రిక్ష స‌హ‌కారానికి సంబంధించిన అవ‌కాశాల‌ను వినియోగంచుకోవ‌డంపై చ‌ర్చ‌లు జ‌రిపింది. దానికి అనుగుణంగానే ఇస్రో, యు ఎ ఇ ఎస్ ఎ లు శాంతియుత ప్ర‌యోజ‌నాల కోసం రోద‌సి కి సంబంధించిన సాంకేతిక విజ్ఞానాన్ని వినియోగించుకునే పద్ధ‌తుల‌ను విస్త‌రించుకోవాల‌ని 2016 ఫిబ్ర‌వ‌రి 11న ఒక ఎమ్ ఒ యు పైన సంత‌కాలు చేశాయి.
ఎక్స్ పో 2020 దుబయి లోని ఇండియా పెవిలియన్ లో ప్రధాన మంత్రి సందేశం

ఎక్స్ పో 2020 దుబయి లో ఏర్పాటైన ఇండియా పెవిలియన్ కు ప్రధాన మంత్రి శ్రీ నరేంద్ర మోదీ ఒక సందేశాన్ని పంపుతూ, ఎక్స్ పో ను చరిత్రాత్మకమైంది గా పేర్కొన్నారు. ‘‘ ఇది మధ్య ప్రాచ్యం, ఆఫ్రికా, ఇంకా దక్షిణ ఆసియా ప్రాంతం లో నిర్వహిస్తున్నటువంటి ఒకటో ఎక్స్ పో. యుఎఇ, దుబయి లతో ఇప్పటికే ఉన్న మన గాఢమైన, చరిత్రాత్మకమైన సంబంధాల ను ఈ ఎక్స్ పో మరింత బలోపేతం చేయడం లో చాలా సహాయకారి గా నిరూపించుకొంటుందన్న నమ్మకం నాలో ఉంది ’’ అని ప్రధాన మంత్రి అన్నారు. యుఎఇ ప్రెసిడెంటు మరియు అబూ ధాబీ పాలకుడైన మాన్య శ్రీ శేఖ్ ఖలీఫా బిన్ జాయద్ బిన్ అల్ నాహ్ యాన్ కు, యుఎఇ వైస్ ప్రెసిడెంటు మరియు దుబయి పాలకుడైన మాన్య శ్రీ శేఖ్ మొహమ్మద్ బిన్ రాశిద్ అల్ మక్తూమ్ కు ప్రధాన మంత్రి తన అభినందనల ను వ్యక్తం చేశారు. ‘మనం వ్యూహాత్మక భాగస్వామ్యం లో సాధించిన ప్రగతి లో మహత్వపూర్ణ పాత్ర ను అబూ ధాబీ క్రౌన్ ప్రిన్స్ మాన్య శ్రీ శేఖ్ మొహమ్మద్ బిన్ జాయద్ అల్ నాహ్ యాన్ పోషించారు’ అంటూ ఆయన కు శుభాకాంక్షలు తెలియజేశారు. మన రెండు దేశాల ప్రగతి కోసం, సమృద్ధి కోసం మునుముందు కూడా పాటుపడేందుకు నేను ఎదురుచూస్తున్నాను అని కూడా ప్రధాన మంత్రి పేర్కొన్నారు. ‘కనెక్టింగ్ మైండ్స్, క్రియేటింగ్ ద ఫ్యూచర్’ అనేది ఎక్స్ పో 2020 యొక్క ప్రధాన ఇతివృత్తం గా ఉందని ప్రధాన మంత్రి అన్నారు. ఇంకా ఆయన, ‘‘ఈ ఇతివృత్తం తాలూకు భావన ను భారతదేశం తాలూకు ప్రయాసల లో కూడా గమనించవచ్చు, ఎందుకంటే మేం ఒక ‘న్యూ ఇండియా’ ను నిర్మించడం కోసం ముందడుగు వేస్తున్నాం. ఈ ఎక్స్ పో శతాబ్ద కాలం లో ఒక సారి తలెత్తేటటువంటి ఒక విశ్వమారి కి వ్యతిరేకం గా మానవ జాతి యొక్క దృఢత్వానికి కూడా ఒక ప్రమాణం గా ఉంది’’ అన్నారు. ‘బాహాటత్వం, అవకాశం మరియు వృద్ధి’ అనేది భారతదేశం పెవిలియన్ తాలూకు ముఖ్య విషయం గా ఉంది అని ప్రధాన మంత్రి ప్రస్తావిస్తూ, ప్రస్తుతం భారతదేశం ప్రపంచంలోకెల్లా అత్యంత బాహాటత్వం కలిగివున్నటువంటి దేశాల లో ఒకటి గా ఉందని స్పష్టం చేశారు. మా దేశం నేర్చుకోవడానికి, దృష్టికోణానికి, నూతన ఆవిస్కరణల కు, పెట్టుబడి కి తలుపులను తెరచి ఉంచినటువంటి దేశం గా ఉందని ఆయన అన్నారు. ‘‘పరిమాణం లో గరిష్ఠ వృద్ధి తో పాటు మహత్వాకాంక్ష లో వృద్ధి ని, ఫలితాల లో వృద్ధి ని కూడా భారతదేశం ఇవ్వజూపుతున్నది. భారతదేశానికి రండి, మరి మా వృద్ధి గాథ లో ఒక భాగం కండి’’ అంటూ పెట్టుబడిదారుల కు ప్రధాన మంత్రి ఆహ్వానం పలికారు. భారతదేశం చైతన్యాన్ని, భారతదేశం వివిధత్వాన్ని గురించి ప్రధాన మంత్రి చెప్తూ, ప్రతిభ కు భారతదేశం పెట్టని కోట గా ఉంటూ, సాంకేతిక విజ్ఞానం, పరిశోధన, నూతన ఆవిష్కరణల జగతి లో వేగం గా పురోగమిస్తోందన్నారు. ‘‘పాత పరిశ్రమలు, స్టార్ట్ –అప్ ల కలయిక తో మా ఆర్థిక వృద్ధి కి వేగం లభిస్తోంది. భిన్న రంగాల లో భారతదేశం అంతటా తయారైన సర్వశ్రేష్ఠమైన వస్తువుల ను భారతదేశం పెవిలియన్ కళ్లకు కడుతుంది అని ఆయన తెలిపారు. గడచిన ఏడు సంవత్సరాల లో ఆర్థిక వృద్ధి ని పెంపొందింపచేయడానికి భారత ప్రభుత్వం అనేక సంస్కరణల ను తీసుకు వచ్చిందని ఆయన అన్నారు. మేం ఈ ప్రవృత్తి ని కొనసాగించడం కోసం మరింత గా కృషి చేస్తూ ఉంటాం’’ అని ఆయన అన్నారు.
‘‘అగ్రికల్చర్ 2022- డబ్లింగ్ ఫార్మర్స్ ఇన్ కమ్స్’’ అంశం పై జాతీయ స‌మావేశంలో ప్ర‌సంగించిన‌ ప్రధాన మంత్రి

ప్రధాన మంత్రి శ్రీ న‌రేంద్ర మోదీ ‘‘అగ్రికల్చర్ 2022- డబ్లింగ్ ఫార్మర్స్ ఇన్ కమ్స్’’ అంశం పై ఢిల్లీ లోని పూసా లో ఉన్న ఎన్ఎఎస్‌సి కాంప్లెక్స్ లో నేడు నిర్వ‌హించిన జాతీయ స‌మావేశంలో పాలుపంచుకొన్నారు. దిగువ‌న పేర్కొన్న విష‌యాల‌పై ఏడు ప్రాతిప‌దికాపూర్వ‌క బృందాలు వాటి వివరణల‌ను స‌మ‌ర్పించాయి:
ప‌ట్ట‌ణ ప్ర‌ణాళిక‌, ప‌రిపాల‌న రంగంలో స‌హ‌కారం కోసం భార‌త‌దేశం, సింగ‌పూర్ ల మ‌ధ్య అవ‌గాహ‌న‌పూర్వ‌క ఒప్పందంపై సంత‌కాలు

ప‌ట్ట‌ణ ప్ర‌ణాళిక‌, ప‌రిపాల‌న రంగంలో స‌హ‌కారం కోసం భార‌త‌దేశం, సింగ‌పూర్ కోఆప‌రేష‌న్ ఎంట‌ర్ ప్రైజ్ (ఎస్ సి ఇ) మ‌ధ్య కుదిరిన‌ అవ‌గాహ‌న‌పూర్వ‌క ఒప్పందానికి (ఎం ఒ యు) కు కేంద్ర మంత్రి మండ‌లి ఈ రోజు ఆమోదం తెలిపింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ నరేంద్ర మోదీ అధ్య‌క్ష‌త వహించారు. ఎం ఒ యు పై 2015 న‌వంబ‌రు 24న సంత‌కాలు జ‌రిగాయి. ఈ ఎం ఒ యు ప‌ట్ట‌ణాభివృద్ధి, ప‌రిపాల‌న‌, మాన‌వ వ‌న‌రుల సామ‌ర్థ్యాల పెంపుద‌ల రంగంలో భార‌త‌దేశం, సింగ‌పూర్ లు త‌మ త‌మ అనుభ‌వాల‌ను ప‌ర‌స్ప‌రం పంచుకొనేందుకు తోడ్ప‌డుతుంది.
ఉత్తరాఖండ్ ముఖ్యమంత్రి గా పదవీప్రమాణాన్ని స్వీకరించినందుకు శ్రీ పుష్కర్ సింహ్ ధామీ కి అభినందన లు తెలిపిన ప్ర‌ధాన మంత్రి

ఉత్తరాఖండ్ ముఖ్యమంత్రి గా పదవీప్రమాణాన్ని స్వీకరించిన శ్రీ పుష్కర్ సింహ్ ధామీ కి ప్ర‌ధాన మంత్రి శ్రీ న‌రేంద్ర మోదీ అభినందన లు తెలిపారు. అలాగే, ఈ రోజు న పదవీప్రమాణాన్ని స్వీకరించిన ఇతర మంత్రులు అందరినీ కూడా ప్ర‌ధాన మంత్రి అభినందించారు. ‘‘ శ్రీ @pushkardhami కి, ఈ రోజు న పదవీప్రమాణాన్ని స్వీకరించినటువంటి ఇతర మంత్రులు అందరికీ కూడాను ఇవే అభినందన లు. ఉత్తరాఖండ్ ప్రగతి కి, సమృద్ధి కి పాటుపడనున్న ఈ జట్టు కు శుభాకాంక్ష లు. ’’ అని ప్రధాన మంత్రి ఒక ట్వీట్ లో పేర్కొన్నారు.
జి-20 వ‌ర్కింగ్ లంచ్ కార్య‌క్ర‌మంలో ప్ర‌ధాని శ్రీ న‌రేంద్ర మోదీ ప్ర‌సంగం:   వాణిజ్య‌, ఇంధ‌న రంగాలు

ఎక్స్ లెన్సీస్‌, ప్ర‌పంచ‌ వాణిజ్యంలో మంద‌గ‌మ‌న‌మ‌నేది ప్ర‌ధానంగా ఆందోళ‌న క‌లిగిస్తోంది. ప్ర‌పంచ‌వ్యాప్తంగా ప్ర‌స్తుతం వ్యాపించి వున్న ఆర్థిక వాతావ‌ర‌ణ ప‌రిస్థితుల్లో వాణిజ్యం ఊపందుకునే అవ‌కాశాలు చాలా త‌క్కువ‌గా ఉన్నాయి. ప్ర‌పంచ ఆర్థిక వ్య‌వ‌స్థ అభివృద్ధి చెందాలంటే పార‌ద‌ర్శ‌క‌మైన‌, న్యాయ‌స‌మ్మ‌త‌మైన‌, విచక్ష‌ణ‌కు తావు లేని, విధివిధానాల ఆధారంగా కొన‌సాగే వాణిజ్య వ్య‌వ‌స్థ అవ‌సరం చాలా ఉంది. దోహా అభివృద్ధి స‌మావేశంలో పెట్టుకున్న ల‌క్ష్యాల‌ను చేరుకోవ‌డం చాలా ముఖ్యం. బాలి ప్యాకేజ్ లోని అన్ని అంశాల‌ను పూర్తిగా అమ‌లు చేయాలి. ఈ డిసెంబ‌ర్ లో జ‌ర‌గ‌బోయే నైరోబీ స‌మావేశం నుంచి మంచి ఫ‌లితాలు వ‌స్తాయ‌ని అంద‌ర‌మూ భావిద్దాం. ప్ర‌పంచంలో ఆ యా ప్రాంతాల మ‌ధ్య‌న జ‌రిగే వాణిజ్య‌ప‌ర‌మైన ఒప్పందాలు ప్ర‌పంచ వాణిజ్య వ్య‌వ‌స్థ ముక్క‌ల‌య్యేలాగా చేయ‌డం భావ్యం కాదు. ప్రాంతాల మ‌ధ్య‌ వాణిజ్య ఒప్పందాలు ప‌లు దేశాల మ‌ధ్య‌ ఉండే స‌ర‌ళీకృత వాణిజ్య వ్య‌వ‌స్థ‌కు మ‌ద్ద‌తుగా నిల‌వాలి. ప్ర‌పంచ వాణిజ్యంలో చిన్న మ‌ధ్య త‌ర‌హా ప‌రిశ్ర‌మ‌ల పాత్ర‌ను పెంచాలి. త‌ద్వారా ప్ర‌పంచ‌వ్యాప్తంగా ఉపాధి విస్త‌ర‌ణ జ‌రుగుతుంది. సుస్థిర‌మైన‌, స‌మ‌న్వ‌యంతో కూడిన‌ ఆర్థిక వృద్ధి కావాలంటే కార్మికుల అందుబాటు పెర‌గాలి. అలాగే నైపుణ్యాల అందుబాటు కూడా. శక్తి వ‌న‌రుల‌ రంగాన్ని తీసుకుంటే మూడు ప్రాథ‌మిక స‌వాళ్లున్నాయి. అవి 1. అభివృద్ధి చెందుతున్న దేశాల్లో విద్యుత్ ఉత్ప‌త్తిలో అభివృద్ధికిగాను శ‌క్తి 2. కోట్లాది ప్ర‌జ‌ల‌కు ఇంకా శ‌క్తివ‌న‌రులు లేవు. వాటిని వారికి అందించ‌డానికి ప్ర‌య‌త్నాలు 3. స్వ‌చ్ఛ‌మైన‌, పునర్వినియోగ శ‌క్తి వినియోగాన్ని పెంచ‌డం. శ‌క్తి వ‌న‌రులు, ప‌ర్యావ‌ర‌ణం, ఆర్థిక‌రంగం ఈ మూడూ చాలా లోతుగా ఒక‌దానితో మ‌రొక‌టి సంబంధం గ‌ల అంశాలు. నానాటికీ పెరుగుతున్న శ‌క్తి అవ‌స‌రాల‌ను ఎన్ని వీలైతే అన్ని సుస్థిర‌మైన విధానాల ద్వారా అందుకోవ‌డానికి ఇండియా ప్ర‌య‌త్నిస్తోంది. 175 గిగావాట్ల అద‌న‌పు పునర్వినియోగ శ‌క్తిని 2022 నాటికి ఉత్ప‌త్తి చేసుకోవాల‌నేది భార‌త‌దేశ ల‌క్ష్యం. శిలాజ ఇంధ‌నాలపైన ఇస్తున్న రాయితీల‌ను త‌గ్గించాం. అలాగే బొగ్గుపైన కార్బ‌న్ ప‌న్నును విధించాం. స్వ‌చ్ఛ‌మైన బొగ్గు సాంకేతిక‌త‌ను పొంద‌డంపైన కృషి చేస్తున్నాం. అణు శ‌క్తి కోసం ఒక మేలైన విస్త‌ర‌ణ ప‌థ‌కాన్ని రూపొందించాం. 2030 నాటికి భార‌త‌దేశ శ‌క్తి అవస‌రాల్లో న‌ల‌భై శాతం శిలాజేత‌ర ఇంధ‌నాల‌ ద్వారానే స‌మ‌కూర్చుకుంటాం. అంత‌ర్జాతీయ మ‌ద్ద‌తు, స‌హ‌కారంల సాయంతో మా ల‌క్ష్యాల‌ను అందుకుంటాం. జి-20 దేశాల మీద అనేక గురుత‌ర‌మైన బాధ్య‌త‌లున్నాయి. స్వ‌చ్ఛ‌మైన‌, పునర్వినియోగ శ‌క్తి అభివృద్ధికోసం ప‌రిశోధ‌న‌ల్ని పెంచాలి. ధ‌ర త‌క్కువ‌గా ఉండేలా చూసి అంద‌రికీ అందుబాటులోకి వ‌చ్చేలా చ‌ర్య‌లు చేప‌ట్టాలి. స్వ‌చ్ఛ‌మైన శ‌క్తి ఉత్పాద‌న చేప‌ట్ట‌డానికి, దాని అందుబాటును పెంచ‌డానికిగాను ఆర్థిక ప‌ర‌మైన స‌హాయాన్ని పెంచాలి. అలాగే అందుక‌వ‌స‌ర‌మైన సాంకేతిక‌త‌ను బ‌దిలీ చేయాలి. స్వ‌చ్ఛ‌మైన బొగ్గు ఆధారిత సాంకేతిక‌త‌, బొగ్గు గ్యాస్ వినియోగం అంశాల్లో ప‌రిశోధ‌న‌లు జరిగేలా దృష్టిపెట్టాలి. ప్ర‌మాదాల‌కు తావు లేని అణు ఇంధ‌న సాంకేతిక‌త‌ను అభివృద్ధి చేసుకోవాలి. ఇంధ‌న సామ‌ర్థ్యాన్ని పెంచాలి.అలాగే ఇంధనాన్ని పొదుపుగా వినియోగించాలి. స‌మ్మిళిత ప్ర‌పంచ గ్యాస్ మార్కెట్ ను అభివృద్ధి చేయాలి. ప్ర‌పంచ పాల‌నా వ్య‌వ‌స్థ‌ప‌రంగా ఇప్పుడిప్పుడే ఎదుగుతున్న ఆర్థిక వ్య‌వ‌స్థల్ని క‌లిగిన దేశాలు శ‌క్తి వ‌న‌రుల‌ అభివృద్ధిని సాధించ‌డానికిగాను వాటికి స‌రైన స్థానం ఇవ్వాలి. ఈ చ‌ర్య‌ల‌న్నిటినీ చేప‌డితే మ‌న శ‌క్తి అవ‌స‌రాలు తీర‌తాయి. అలాగే వాతావ‌ర‌ణ మార్పుల్ని ఎదుర్కోవ‌చ్చు. అంతే కాదు అంద‌రికీ భారీ ఆర్థిక అవ‌కాశాలు ల‌భిస్తాయి.
వారణాసిలోని రాజ్‌ఘాట్ బ్రిడ్జి వద్ద జరిగిన తొక్కిసలాటలో ప్రాణనష్టం జరగడంపై విచారం వ్యక్తం చేసిన ప్రధాన మంత్రి

ఆప్తులను కోల్పోయిన కుటుంబాలకు రూ.2 లక్షల ఎక్స్‌గ్రేషియా మంజూరు ఉత్తరప్రదేశ్‌లోని చందౌలీ, వారణాసి ల మధ్య ఉన్న రాజ్‌ఘాట్ బ్రిడ్జి వద్ద 15-10-2016న తొక్కిసలాట జరిగి కొందరు ప్రాణాలు కోల్పోవడం, పలువురు గాయాలబారిన పడడంపై ప్రధాన మంత్రి శ్రీ నరేంద్ర మోదీ విచారం వ్యక్తం చేశారు. “వారణాసిలో జరిగిన తొక్కిసలాటలో ప్రాణనష్టం సంభవించడం తీవ్ర విచారం మిగిల్చింది. ఆప్తులను కోల్పోయిన కుటుంబసభ్యులకు ఇదే నా సంతాపం. గాయపడిన వారు త్వరగా కోలుకోవాలని నేను ప్రార్థిస్తున్నాను. నేను అధికారులతో మాట్లాడి, వారణాసిలో జరిగిన ఈ ఘటన వల్ల బాధితులైన వారికి అవసరమైన అన్ని రకాల సహాయాన్ని అందజేయవలసిందని సూచించాను” అని ప్రధాన మంత్రి అన్నారు. ఈ ఘటనలో ప్రాణాలు కోల్పోయిన వారి కుటుంబాలకు ఒక్కొక్కరికి రూ. 2లక్షలు, తీవ్రంగా గాయపడిన వారికి ఒక్కొక్కరికి రూ. 50,000 ఎక్స్‌గ్రేషియాను ప్రధాన మంత్రి జాతీయ సహాయ నిధి నుండి ప్రధాన మంత్రి మంజూరు చేశారు.
విద్య రంగం లో సహకారం అనే అంశం పైభారతదేశాని కి మరియు యునైటెడ్ అరబ్ ఎమిరేట్స్ కు మధ్య అవగాహన పూర్వక ఒప్పంద పత్రంపై సంతకాల కు ఆమోదం తెలిపిన మంత్రిమండలి

విద్య రంగం లో సహకారం అనే అంశం పై భారత ప్రభుత్వ విద్య మంత్రిత్వ శాఖ కు మరియు యునైటెడ్ అరబ్ ఎమిరేట్స్ (యుఎఇ) ప్రభుత్వ విద్య మంత్రిత్వ శాఖ కు మధ్య ఒక అవగాహన పూర్వక ఒప్పంద పత్రం (ఎమ్ఒయు) పై సంతకాలు చేయడాని కి మాన్య ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదాన్ని తెలిపింది. భారతదేశాని కి మరియు యుఎఇ కి మధ్య విద్య రంగం లో ప్రస్తుతం కొనసాగుతూ ఉన్న సహకారాన్ని మరింత గా బలపరచడం తో పాటు ఇతర తత్సంబంధిత కార్యక్రమాల పరిధి ని విస్తరించడం అనేవి ఈ ఎమ్ఒయు యొక్క ఉద్దేశ్యాలు గా ఉన్నాయి. విద్య రంగం లో యుఎఇ తో 2015వ సంవత్సరం లో కుదిరిన ఒక ఎమ్ఒయు యొక్క కాల పరిమితి 2018వ సంవత్సరం లో ముగిసిపోయింది. రెండు దేశాల విద్య శాఖ మంత్రుల మధ్య 2019వ సంవత్సరం లో జరిగిన ఒక సమావేశం లో, ఒక కొత్త ఎమ్ఒయు పై సంతకాలు చేద్దామని యుఎఇ పక్షం ప్రతిపాదించింది. కొత్త ఎమ్ఒయు లో భారతదేశం యొక్క విద్య బోధన తాలూకు ఇకోసిస్టమ్ లో జాతీయ విద్య విధానం (ఎన్ఇపి) 2020 ద్వారా తీసుకు వచ్చిన మార్పుల ను కూడా చేర్చడం జరిగింది. విద్య తాలూకు సమాచారం యొక్క ఆదాన ప్రదానం, టెక్నికల్ ఎండ్ వొకేశనల్ ఎడ్యుకేశన్ ఎండ్ ట్రైనింగ్ (టివిఇటి) యొక్క బోధన సిబ్బంది లో సామర్థ్యాన్ని పెంపొందింపచేయడం, శిక్షణ, సంయుక్త డిగ్రీ కోర్సులు / డ్యూయల్ డిగ్రీ ప్రోగ్రాముల కోసం రెండు దేశాల లో ఉన్నత విద్య సంస్థల తో పాటు ఈ తరహా ఇతర రంగాల మధ్య శిక్షణ సంబంధి సహకారానికి మార్గాన్ని సుగమం చేయడం అనేవి ఈ ఎమ్ఒయు ఉద్దేశ్యాలు గా ఉన్నాయి. ఈ ఎమ్ఒయు భారతదేశాని కి మరియు యుఎఇ కి మధ్య విద్య సంబంధి సహకారాని కి నూతన జవసత్త్వాలను ప్రసాదిస్తుంది. అంతేకాక విద్య సంబంధి గతిశీలత ను పెంపొందింప చేస్తుంది. భారతీయుల కు యుఎఇ ఒక ప్రముఖమైన కార్యస్థలం గా ఉన్నందువల్ల టివిఇటి లో సహకారం అనే అంశాన్ని కూడా ఈ ఎమ్ఒయు లో పొందుపరచడమైంది. ఈ ఎమ్ఒయు పై సంతకాలు అయ్యే తేదీ నాటి నుండి అయిదు సంవత్సరాల కాలం పాటు అమలు లో ఉంటుంది. రెండు పక్షాల సమ్మతి తో ఈ ఎమ్ఒయు దానంతట అదే నవీకరణ అయిపోయేందుకు కూడాను ఆస్కారం ఉన్నది. ఒకసారి సంతకాలు అయ్యాయి అంటే ఈ ఎమ్ఒయు 2015వ సంవత్సరం లో యుఎఇ తో కుదుర్చుకొన్న ఇదివరకటి ఎమ్ఒయు రద్దయిపోయి, దాని స్థానం లో ఇది అమలులోకి వస్తుంది.
మహిళ లహాకీ జట్టు సాహసం తో ఆడి, గొప్ప నేర్పు ను కనబరచింది: ప్రధాన మంత్రి

టోక్యో ఒలింపిక్స్ 2020 లో నేడు ఆడిన ఆట లోను, ఇంతవరకు జరిగిన పోటీల లోను మన మహిళ ల హాకీ జట్టు సాహసం తో ఆడి, గొప్ప నైపుణ్యాన్ని కనబరచిందని ప్రధాన మంత్రి శ్రీ నరేంద్ర మోదీ అన్నారు. జట్టు ను చూసి తాను గర్విస్తున్నానని రాబోయే ఆట లోను, భావి ప్రయాసల లో వారికి మంచి అదృష్టం దక్కాలని కోరుకుంటున్నాను అని కూడా ఆయన అన్నారు. ‘‘ #Tokyo2020 లో మనం జ్ఞాపకం పెట్టుకొనే ఒక విషయం ఏమిటి అంటే అది మన హాకీ జట్ల బ్రహ్మాండమైన ప్రదర్శన. ఈ రోజు న, మరి అలాగే ఇంతవరకు జరిగిన ఆటల లో మన మహిళ ల హాకీ జట్టు చొరవ తీసుకొని ఆడి గొప్ప ప్రావీణ్యాన్ని ప్రదర్శించింది. జట్టు ను చూస్తే గర్వం గా ఉంది. ఇప్పుడు ఆడే ఆట తో పాటు ఇకముందు ఆడే ఆటల లోనూ అదృష్టం వరించు గాక ’’ అని ప్రధానమంత్రి ఒక ట్వీట్ లో పేర్కొన్నారు.
ఈస్టర్ సంద‌ర్భం గా ప్రజల కు శుభాకాంక్షలు తెలిపిన ప్రధాన మంత్రి

ఈస్టర్ సందర్భం గా ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్ర‌ధాన మంత్రి ఒక సందేశం లో “ఈస్ట‌ర్ సంద‌ర్భం గా ఇవే శుభాకాంక్ష‌లు. ప్ర‌భువు యేసు క్రీస్తు యొక్క ప‌విత్ర‌మైన ఆలోచ‌న‌లు ల‌క్ష‌లాది ప్ర‌జ‌ల కు ప్రేర‌ణ ను అందిస్తున్నాయి. వారు మ‌న స‌మాజాన్ని చెడు ల నుండి విముక్తం చేయాల‌ని, అలాగే పేద‌లు మరియు వంచిత వర్గాల ప‌ట్ల కరుణాయులుగా నిలవాలని స్ప‌ష్టం చేశారు. ఈ విశేషమైన‌టువంటి దినం శాంతి ని, ఇంకా సమైక్యత భావన ను వ‌ర్ధిల్ల జేయు గాక” అని పేర్కొన్నారు.
జ‌పాన్ లో హెగీబిస్ తుఫాను కార‌ణం గా ప్రాణ న‌ష్టం వాటిల్లినందుకు సంతాపం తెలిపిన ప్ర‌ధాన మంత్రి

జ‌పాన్ లో హేగీబిస్ తుఫాను కార‌ణం గా ప్రాణ న‌ష్టం వాటిల్లినందుకు ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘జ‌పాన్ లో హెగీబిస్ తుఫాను వ‌ల్ల‌ ప్రాణ న‌ష్టం సంభ‌వించినందుకు భార‌తీయులు అంద‌రి ప‌క్షాన నేను సంతాపాన్ని వ్య‌క్తం చేస్తున్నాను. ఈ ప్రాకృతిక విప‌త్తు క‌లిగించిన విధ్వంసం మ‌రియు న‌ష్టాల బారి నుండి శీఘ్రం గా బ‌య‌ట‌ప‌డాలని నేను ఆకాంక్షిస్తున్నాను. జ‌పాన్ ప్ర‌జ‌లు ఆప‌దల కు ఎదురొడ్డి నిల‌బడతారని , విపత్తుల కు వారు స‌ర్వ‌ స‌న్న‌ద్ధంగా ఉంటారని, తుఫాను అనంత‌ర ప‌రిస్థితుల లో త్వ‌రిత‌ గ‌తి న అవసరమైన చర్యల ను నా మిత్రుడు శింజో ఆబే నాయ‌క‌త్వం ప్ర‌భావ‌వంతం గా చేప‌డుతుంద‌ని నేను న‌మ్ముతున్నాను. ఇదివరకు ప్రాకృతిక విప‌త్తుల వేళ‌ల్లో జ‌పాన్ స‌న్న‌ద్ధ‌త బహుళ అభినంద‌న‌ లకు నోచుకొన్నటువంటిది. ఈ విప‌త్తు కాలం లో జ‌పాన్ కు భార‌త‌దేశం తన సంఘీభావాన్ని వెల్ల‌డి చేస్తోంది. ముందుగా నిర్ణ‌యించిన మేర‌కు ప్ర‌స్తుతం జ‌పాన్ ను సంద‌ర్శిస్తున్నటువంటి భార‌తీయ నౌకాద‌ళం సిబ్బంది వారి స‌త్వ‌ర స‌హాయాన్ని స‌హ‌ర్షం గా అందిస్తారు’’ అని ఒక సందేశం లో ప్ర‌ధాన మంత్రి పేర్కొన్నారు.
ప్రధాన మంత్రి ‘ప్రగతి’ ద్వారా సంభాషించారు

ప్రధాన మంత్రి శ్రీ నరేంద్ర మోదీ ఈ రోజు మల్టి- మోడల్ ప్లాట్ ఫామ్ ఫర్ ప్రొ-యాక్టివ్ గవర్నెన్స్ అండ్ టైమ్ లీ ఇంప్లిమెంటేషన్ (పిఆర్ఎజిఎటిఐ.. ‘ప్రగతి’ ) అని వ్యవహరిస్తున్న ఐసిటి ఆధారిత మాధ్యమం ద్వారా జరిగిన 17వ ముఖాముఖి సంభాషణ సమావేశానికి అధ్యక్షత వహించారు. టెలికం రంగానికి సంబంధించిన ఇబ్బందులను పరిష్కరించే దిశగా సాగుతున్న పురోగతిని ప్రధాన మంత్రి సమీక్షించారు. ఈ ఇబ్బందులలో సేవల నాణ్యత, ల్యాండ్ లైన్ కనెక్షన్ ల అనుసంధానం అధ్వానంగా ఉండడం, ల్యాండ్ లైన్ కనెక్షన్ లు అసలు పనిచేయకపోవడం వంటి అంశాలకు సంబంధించినవే చాలా వరకు ఉన్నాయి. ఈ విషయంలో ఇంతవరకు తీసుకున్న చర్యలను గురించి టెలికం విభాగం కార్యదర్శి ఈ సందర్భంగా వివరించారు. పరిస్థితిలో వీలైనంత త్వరగా గమనించదగిన మార్పును తీసుకురావడం కోసం అన్ని స్థాయిలలోను జవాబుదారీతనాన్ని ఖరారు చేయడంతో పాటు దక్షతను మెరుగుపరచవలసిన అవసరం ఎంతైనా ఉందని ప్రధాన మంత్రి స్పష్టం చేశారు. 2015 ఏప్రిల్ లో తాను నిర్వహించిన సమీక్షా సమావేశాన్ని ప్రధాన మంత్రి ఈ సందర్భంగా గుర్తు చేశారు. ప్రజలు ఎదుర్కొంటున్న సమస్యలను తీర్చడం కోసం అప్పటికి అందుబాటులో ఉన్న సాంకేతిక సంబంధ పరిష్కారాలను వినియోగించుకోవాలని ప్రధాన మంత్రి పిలుపునిచ్చారు. ప్రధాన మంత్రి ఆవాస్ యోజన (పట్టణ) పనుల పురోగతిపై జరిగిన సమీక్షలో భాగంగా 2022 కల్లా అందరికీ గృహ వసతి కల్పనకు కేంద్ర ప్రభుత్వం కట్టుబడి ఉన్నట్లు ప్రధాన మంత్రి శ్రీ మోదీ చెప్పారు. ఈ లక్ష్యాన్ని చేరుకోవడానికి వీలుగా తగిన వ్యూహాలు, నిర్దిష్ట కాలావధిలో అమలు చేయవలసిన పథకాలు, ఒక మార్గసూచీ, అనుశీలన చర్యలను పర్యవేక్షించేందుకు ఒక యంత్రాంగాన్ని నియమించడం వంటివి చేపట్టాల్సిందిగా రాష్ట్ర ప్రభుత్వాలకు ఆయన విజ్ఞప్తి చేశారు. పనిలో నాణ్యతను పెంచేందుకు, మరింత వేగంగా పనులు జరిగేందుకు అత్యాధునిక సాంకేతిక విజ్ఞానాన్ని వినియోగించుకోవలసిందంటూ ఆయన సలహా ఇచ్చారు. వ్యాపారాన్ని సులభతరంగా మార్చడానికి సంబంధించి ప్రస్తుత పరిస్థితిని ఒకసారి సమీక్షించవలసిందంటూ భారత ప్రభుత్వ కార్యదర్శులను, ముఖ్య కార్యదర్శులను ప్రధాన మంత్రి కోరారు. “ఈజ్ ఆఫ్ డూయింగ్ బిజినెస్” అంశంపై ప్రపంచ బ్యాంకు విడుదల చేసిన నివేదికను గురించి ఆయన ప్రస్తావిస్తూ, పనులలో పురోగతిని ఆ నివేదికలో పేర్కొన్న ప్రమాణాల ఆధారంగా మదింపు చేయండని అధికారులకు చెప్పారు. అంతే కాకుండా పనులలో పురోగతిని ప్రతి వారం సమీక్షించాలని కేంద్ర ప్రభుత్వ సీనియర్ అధికారులను ఆయన కోరారు. తెలంగాణ, ఒడిశా, మహారాష్ట్ర, ఆంధ్ర ప్రదేశ్, మధ్యప్రదేశ్, రాజస్థాన్, గుజరాత్, కేరళ, తమిళ నాడు, కర్ణాటక, హరియాణా, బిహార్, పశ్చిమ బెంగాల్, మరియు మేఘాలయ సహా అనేక రాష్ట్రాలలో అమలవుతున్న రైల్వేలు, రహదారులు, ఓడరేవులు, విద్యుత్తు, సహజ వాయువు రంగాలలోని కీలక మౌలిక సదుపాయాల ప్రాజెక్టుల పురోగతి పైన కూడా ప్రధాన మంత్రి సమీక్షను నిర్వహించారు. ఈ ప్రాజెక్టులను అనుకున్న సమయానికి పూర్తి చేయడం ఎంతో ముఖ్యమని, అలా పూర్తి చేస్తే వ్యయాలు పెచ్చు పెరగకుండా నివారించడం సాధ్యపడుతుందని, మొదట అనుకున్న ప్రకారం ఆయా ప్రాజెక్టుల ప్రయోజనాలు ప్రజలకు చేరే వీలు ఉంటుందని ప్రధాన మంత్రి నొక్కి చెప్పారు. ఈ రోజు సమీక్ష చేపట్టిన ప్రాజెక్టులలో బిర్నిహాత్-శిల్లాంగ్ రైలు మార్గం, జోగ్ బని-బిరాట్ నగర్ (నేపాల్) రైలు మార్గం, సూరత్-దహిసార్ రాజమార్గం, గుర్గామ్ -జైపూర్ రాజమార్గం, చెన్నై – ఎణ్ణూర్ ఓడరేవు అనుసంధాన పథకం, కొచ్చిన్ షిప్ యార్డ్ డ్రై-డాక్ నిర్మాణ పథకంతో పాటు ఈస్ట్ కోస్ట్ టు వెస్ట్ కోస్ట్ మల్లవరం-భోపాల్-బిల్ వాడా-విజయపూర్ నేచురల్ గ్యాస్ పైప్ లైన్ లు ఉన్నాయి.
ఇతర దేశాలకు చెందిన ఎన్నికల నిర్వహణ సంస్థలు/ఇంటర్ నేషనల్ ఏజెన్సీ లతో భారతదేశ ఎన్నికల సంఘం అవగాహన పూర్వక ఒప్పందం కుదుర్చుకొనేందుకు ఆమోదం తెలిపిన మంత్రివర్గం

ఎన్నికల నిర్వహణ మరియు పరిపాలన సంబంధ అంశాలలో సహకారానికి సంబంధించి ఇతర దేశాల ఎన్నికల నిర్వహణ సంస్థలు/ఇంటర్ నేషనల్ ఏజెన్సీలతో భారతదేశ ఎన్నికల సంఘం అవగాహన పూర్వక ఒప్పందం (ఎమ్ఒయు) కుదుర్చుకోవాలనే ప్రతిపాదనకు ప్రధాన మంత్రి శ్రీ‌ నరేంద్ర మోదీ అధ్యక్ష‌తన సమావేశమైన కేంద్ర మంత్రివర్గం ఆమోదం తెలిపింది. ఆయా సంస్థలలో: 1) ఈక్వెడార్ లోని నేషనల్ ఎలక్టోరల్ కౌన్సిల్; 2) అల్బేనియా లోని కేంద్ర ఎన్నికల సంఘం; 3) భూటాన్ లోని ఎన్నికల సంఘం; 4) అఫ్గానిస్తాన్ లోని ఇండిపెండెంట్ ఎలక్ష‌న్ కమిషన్; 5) గినియాలోని నేషనల్ ఇండిపెండెంట్ ఎలక్టోరల్ కమిషన్; 6) మయన్మార్ లోని యూనియన్ ఎలక్ష‌న్ కమిషన్ మరియు 7) ది ఇండియా ఇంటర్ నేషనల్ ఇన్ స్టిట్యూట్ ఆఫ్ డెమోక్రసీ అండ్ ఎలక్ష‌న్ మేనేజ్ మెంట్ (ఐఐఐడిఇఎమ్) మరియు ద ఇంటర్ నేషనల్ ఇన్ స్టిట్యూట్ ఫర్ డెమోక్రసీ అండ్ ఎలక్టోరల్ అసిస్టెన్స్ (ఇంటర్ నేషనల్ ఐడిఇఎ) లు ఉన్నాయి. ఈ ఎమ్ఒయు లలో- ఎన్నికల ప్రక్రియకు సంబంధించిన సంస్థాగత మరియు సాంకేతిక అభివృద్ధి తాలూకు విజ్ఞానాన్ని, అనుభవాన్ని ఇచ్చిపుచ్చుకోవడంలో; సమాచార మార్పిడిలో; సంస్థాగతమైన పటిష్టీకరణ ప్రక్రియలో; కెపాసిటీ బిల్డింగ్ లో, సిబ్బందికి శిక్ష‌ణలో; మరియు క్రమం తప్పక సంప్రదింపులు జరపడం తదితర అంశాలలో పరస్పర సహకారాన్ని పెంపొందించుకొనే దిశగా అధికరణాలు/ఉప నిబంధనలు- చోటు చేసుకొంటాయి. ఆయా ఎన్నికల నిర్వహణ సంస్థలకు సాంకేతిక సహాయాన్ని సమకూర్చడంలో ఈ ఎమ్ఒయులు తోడ్పడుతూ, ద్వైపాక్ష‌ిక సహకారాన్ని పెంచి పోషించగలుగుతాయి. పూర్వరంగం: కొన్ని విదేశాలతో మరియు సంస్థలతో భారతదేశ ఎన్నికల సంఘం ఎమ్ఒయులను కుదుర్చుకోవడం ద్వారా ప్రపంచవ్యాప్తంగా ఎన్నికల సంబంధ అంశాలు మరియు ప్రక్రియల రంగంలో సహకారాన్ని పెంపొందింప చేయడంలో పాలుపంచుకొంటోంది. రాజ్యాంగబద్ధంగా ఏర్పడిన భారతదేశ ఎన్నికల సంఘం ప్రపంచంలో అతి పెద్దదైనటువంటి ఎన్నికల కసరత్తును నిర్వహిస్తూ వస్తోంది. విభిన్నమైన సామాజిక, రాజకీయ మరియు ఆర్థిక నేపథ్యాలను కలిగివున్న దాదాపు 85 కోట్ల మంది ఓటర్లతో కూడిన సువిశాల దేశంలో ఎన్నికలను స్వేచ్ఛాయుతంగా, నిష్పాక్ష‌ికంగా నిర్వహించడం భారతదేశ ఎన్నికల సంఘం బాధ్యతగా ఉంది. ఇటీవలి కాలంలో భారతదేశ ఎన్నికల సంఘం పోషిస్తున్న పాత్ర దేశ ప్రజలను- మరింత అధిక స్థాయిలో- రాజకీయ వ్యవహారాలలో పాల్గొనేటట్లుగా చేస్తోంది. భారతదేశాన్ని ప్రస్తుతం ప్రపంచంలో కెల్లా అతిపెద్ద ప్రజాస్వామిక దేశంగా పరిగణిస్తున్నారు. భారతదేశంలో ప్రజాస్వామ్యం సాధించిన విజయం ప్రపంచవ్యాప్తంగా దాదాపు ప్రతి ఒక్క రాజకీయ వ్యవస్థ దృష్టిని ఆకర్షించింది.
నౌకాద‌ళ దినోత్స‌వం సంద‌ర్భంగా నావికాద‌ళ సిబ్బందికి  ప్ర‌ధాని శుభాకాంక్ష‌లు

నౌకాద‌ళ దినోత్స‌వం సంద‌ర్భంగా నౌకాద‌ళ సిబ్బందికి ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “దేశాన్ని ర‌క్షించడానికి ఎల్ల‌ప్పుడూ ముందుండే దృఢ‌మైన‌, శౌర్య సాహ‌సాలు క‌లిగిన నౌకాద‌ళం భార‌త్ కు గ‌ర్వ‌కార‌ణంగా నిలుస్తోంది” అని ఈ సంద‌ర్భంగా ప్ర‌ధాని త‌న సందేశంలో పేర్కొన్నారు.
ఆర్థిక బిల్లు, 2021 లో సవరణల కు ఆమోదం తెలిపిన మంత్రిమండలి

ఆర్థిక బిల్లు, 2021 లో ప్రభుత్వ సవరణ ల కు (వీటికి 2021 మార్చి నెల 28న ఆర్థిక చట్టం, 2021 పేరిట చట్టరూపాన్ని ఇవ్వడమైంది) ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ప్రతిపాదనలకు స్పష్టత ను, హేతుబద్ధత ను ఇవ్వడానికి, దానితో పాటు ఆర్థిక బిల్లు లో ప్రతిపాదించిన సవరణల విషయం లో తత్సంబంధిత ప్రయోజనాలు ఇమిడివున్న వర్గాల తాలూకు ఆందోళనలను తొలగించడానికి ఈ సవరణలు అవసరమయ్యాయి. ఉద్దేశ్యాలు: ఆర్థిక బిల్లు, 2021 లలో ప్రభుత్వ సంస్కరణల తో బిల్లు లో ప్రతిపాదించినటువంటి సంస్కరణ ల ప్రభావం పై సంబంధిత వర్గాల లో ఎదురయ్యే ఆందోళనలను పరిష్కరించి పన్ను ల చెల్లింపుదారులందరి కి సమానమైనటువంటి, సమ్మిళితమైనటువంటి వాతావరణాన్ని సమకూర్చడం జరుగుతుంది. ఆర్థిక బిల్లు, 2021 లో ప్రభుత్వం చేయదలచుకొన్న సవరణ లు ముఖ్యంగా పన్నుల తాలూకు ప్రతిపాదన లు. అవి ప్రభుత్వానికి సమయానికి ఆదాయాన్ని సంపాదించిపెట్టడం తో పాటు పన్ను ల చెల్లింపుదారుల ఫిర్యాదుల ను దూరం చేసి, తద్వారా ఇప్పుడు అమలు అవుతున్న ఏర్పాటుల ను సువ్యవస్థితం చేస్తాయి కూడా.
2018 కామ‌న్‌ వెల్త్ గేమ్స్ లో భార‌త దేశ క్రీడాకారుల బృందానికి అభినంద‌న‌లు తెలిపిన ప్ర‌ధాన మంత్రి

2018 కామ‌న్‌ వెల్త్ గేమ్స్ లో పాలుపంచుకొన్న భార‌తదేశ బృందానికి ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. “2018 కామ‌న్‌ వెల్త్ గేమ్స్ లో పాల్గొన్న భార‌త‌దేశ బృందం ప్ర‌తి ఒక్క భార‌తీయుడు ఎంతో గ‌ర్వ‌ప‌డే ప‌ని ని చేసిపెట్టింది. మ‌న క్రీడాకారులంతా వారి లోని ఉత్త‌మ‌ ప్ర‌తిభ‌ను క‌న‌బ‌ర‌చారు; చాలా చ‌క్క‌గా ఆడారు. ప‌త‌కాల‌ను తీసుకు వ‌స్తున్న క్రీడాకారుల‌ందరికీ ఇవే నా అభినంద‌న‌లు. 2018 కామ‌న్‌ వెల్త్ గేమ్స్ లో భార‌త‌దేశానికి ప్రాతినిధ్యం వ‌హించిన ప్ర‌తి ఒక్క క్రీడాకారుడు/క‌్రీడాకారిణి మ‌న‌కు ప్రేర‌ణ‌ను అందిస్తున్నారు. వారి యొక్క జీవిత గాథ‌లు అంకిత భావం యొక్క శ‌క్తి ని మ‌రియు ఎన్న‌టికీ త‌ల‌ వంచ‌ని వైఖ‌రి ని చాటి చెప్తున్నాయి. ఈ గుణ‌గ‌ణాలే కామ‌న్‌ వెల్త్ గేమ్స్ లో వారు విజయ శిఖ‌రాల‌ను అధిరోహించ‌డంలో లెక్క‌ లేన‌న్ని అవ‌రోధాలను అధిగ‌మించేట‌ట్లు చేశాయి. 2018 కామ‌న్‌ వెల్త్ గేమ్స్ లో భార‌తదేశం సాధించిన విజయం క్రీడ‌ల‌ను అనుస‌రించేందుకుగాను మ‌రింత మంది యువ‌తీయువకులకు స్ఫూర్తిగా నిల‌ుస్తుంది; అంతే కాక, ప్ర‌తి ఒక్క‌రి జీవితంలోనూ దేహ‌దారుఢ్య‌ానికి ఇవ్వ‌వ‌ల‌సినటువంటి ప్రాముఖ్యం ఎంత‌టిదో కూడా ఈ సాఫల్యం తెలియ‌జేస్తుంది. మా వంతుగా మేము, ప్ర‌భుత్వ ప‌క్షాన ఫిట్ ఇండియా ఉద్య‌మాన్ని బ‌లోపేతం చేయ‌డం కోసం చేయ‌గ‌లిగిన‌దంతా చేస్తున్నాం” అని ప్ర‌ధాన మంత్రి ట్విట‌ర్ లో వ‌రుస‌గా రాసిన వాక్యాల‌లో త‌న సందేశాన్ని పొందుపరచారు.
సమాచార సాంకేతిక విజ్ఞాన (ఐ టి) రంగంలో సహకారం కోసం భారతదేశానికి, వియత్నాం కు మధ్య ఎమ్ ఒ యు కు ఆమోదం తెలిపిన మంత్రిమండలి

సమాచార సాంకేతిక విజ్ఞాన (ఐ టి) రంగంలో సహకారం కోసం భారతదేశానికి, వియత్నాం కు మధ్య అవగాహనపూర్వక ఒప్పంద పత్రం (ఎమ్ ఒ యు)కు కేంద్ర మంత్రివర్గ సమావేశం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. పరస్పర ఆసక్తి వ్యక్తం అయ్యే సమాచార సాంకేతిక విజ్ఞాన రంగ సంబంధిత అంశాలలో సమానత్వం ప్రాతిపదికన ప్రతి ఒక్క దేశ చట్టాలు, నిబంధనావళికి అనుగుణంగా దీర్ఘకాలికమైన మరియు స్థిరమైన సహకారాన్ని నెలకొల్పడం ఈ ఎమ్ ఒ యు యొక్క ధ్యేయం. ఈ ఎమ్ ఒ యు అమలులోకి వస్తే సమాచార సాంకేతిక విజ్ఞాన రంగంలోను, మానవ వనరుల అభివృద్ధి రంగంలోను సంస్థాగతమైన నిర్మాణం మరియు సామర్థ్య నిర్మాణం ల ద్వారా గణనీయమైన ప్రయోజనాలు రెండు దేశాలకు సమకూరగలవు. భారతదేశం, వియత్నాం లలో అయిదు సంవత్సరాల పాటు ఈ ఎమ్ ఒ యు అమలులో ఉంటుంది. అంతే కాక ఇరు పక్షాల లిఖితపూర్వక సమ్మతితో దీనిని నవీకరించుకొనేందుకు కూడా వీలు ఉంది. రెండు దేశాలకు చెందిన ప్రతినిధులతో కూడిన ఐ టి సంయుక్త కార్యాచరణ బృందాన్ని ఏర్పాటు చేసి, ఈ ఎమ్ ఒ యును అమలుపరచనున్నారు.